PATVIRTINTA

Klaipėdos „Saulėtekio“ pagrindinės mokyklos

direktoriaus 2015 m. lapkričio 24 d.

įsakymu Nr.V1-77

PRITARTA

Klaipėdos „Saulėtekio“ pagrindinės mokyklos

tarybos 2015 m. rugsėjo 14 d. protokoliniu

nutarimu (protokolas Nr. V4-4)

PRITARTA

Klaipėdos miesto savivaldybės administracijos

Ugdymo ir kultūros departamento

Švietimo skyriaus vedėjo 2015 m. lapkričio 23 d.

įsakymu Nr. ŠV1-341

**KLAIPĖDOS „SAULĖTEKIO“ PAGRINDINĖS MOKYKLOS, KODAS 190439674,**

**2016–2018-ųjų METŲ STRATEGINIS PLANAS**

**I. VEIKLOS KONTEKSTAS**

Klaipėdos „Saulėtekio“ pagrindinės mokyklos 2016–2018 metų strateginis planas parengtas atsižvelgiant į Valstybinę švietimo strategiją, Klaipėdos miesto savivaldybės strateginio planavimo dokumentus, švietimo būklę ir mokyklos bendruomenės poreikius.

Klaipėdos „Saulėtekio” pagrindinė mokykla yra Klaipėdos savivaldybės biudžetinė įstaiga. Mokyklos veiklos pradžia – 1956 m. rugsėjo 1 d. Klaipėdos miesto Darbo žmonių deputatų tarybos Vykdomojo komiteto 1956 m. gegužės 18 d. sprendimu Nr. 207 įsteigta Klaipėdos 9-oji vidurinė mokykla. Klaipėdos miesto savivaldybės tarybos 2001 m. balandžio 26 d. sprendimu Nr. 114 reorganizuota į pagrindinę mokyklą. 1993 m. rugpjūčio 18 d. potvarkiu 414 įstaigai suteiktas „Saulėtekio” pavadinimas.

Klaipėdos „Saulėtekio“ pagrindinės mokyklos buveinė – Mokyklos g. 3, LT-91265 Klaipėda. Grupė – bendrojo lavinimo mokykla. Mokymo forma – grupinė kasdieniniu mokymo proceso organizavimo būdu arba pavienio mokymosi. Vykdomos pradinio ugdymo, pagrindinio ugdymo ir neformaliojo vaikų švietimo programos bei neformalųjį švietimą papildanti Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2012 m. rugsėjo 3 d. įsakymu Nr. ŠVI-255 patvirtinta Klaipėdos „Saulėtekio“ pagrindinės mokyklos sporto ir sveikatinimo programa „Auk sveikas ir stiprus“.

Kitos veiklos rūšys: mokyklų užkandinių, valgyklų ir virtuvių veikla, nekilnojamojo turto, priklausančio nuosavybės ar kita teise, išnuomojimas. Mokykla yra viešasis juridinis asmuo, veikiantis kaip savivaldybės biudžetinė įstaiga, turintis antspaudą su savo pavadinimu, išlaidų sąmatą, atsiskaitomąją bei kitas sąskaitas Lietuvos Respublikos registruotame banke, įstatymų nustatyta tvarka turintis paramos gavėjo statusą ir galintis gauti paramą.

Nuo 2015 m. rugsėjo 1 d. mokykloje ugdomi 198 mokiniai, yra 9 klasių komplektai: 1–4 klasės – 4, 5–8 klasės – 4, 10 klasės – 1. Klaipėdos miesto savivaldybės tarybos 2014 m. vasario 4 d. sprendimu Nr. T1-32 nuo 2015 m. rugsėjo 1 d. mokykloje nekomplektuojamos 9 klasės.

Integruotai mokomas 21 mokinys, turintis specialiųjų ugdymosi poreikių. Dalykų mokytojai dirba pagal pritaikytas ir individualizuotas Bendrąsias programas. Pagal Pedagoginės psichologinės tarnybos rekomendacijas šiems mokiniams teikiama kvalifikuota psichologo, specialiojo pedagogo pagalba. Vienam mokiniui teikiama mokytojo padėjėjo, 40 mokinių – logopedo pagalba. 29 socialiai remtiniems mokiniams skirtas nemokamas maitinimas. 16 mokinių darbo dienomis važiuojantiems iki 40 km kompensuojamos kelionės išlaidos į mokyklą ir atgal. 1–5 klasių socialiai remtini mokiniai gali lankyti pailgintos darbo dienos grupę.

Mokykloje dirba 33 pedagoginiai darbuotojai, iš jų 4 specialistai: socialinis pedagogas metodininkas, logopedas, specialusis pedagogas metodininkas, IV kategorijos psichologas. Mokinius ugdo visi savo dalyko specialistai: 15 mokytojų metodininkų, 11 vyresniųjų mokytojų, 3 mokytojai. Mokyklai vadovauja turintis antrą vadybos kvalifikacinę kategoriją direktorius. Mokykloje dirba 2 direktoriaus pavaduotojai ugdymui, turintys po 0,5 etato. Vienas direktoriaus pavaduotojas ugdymui turi trečią vadybinę kategoriją, kitas – antrą vadybinę kategoriją. Mokykloje dirba 1 direktoriaus pavaduotojas ūkio ir bendriesiems reikalams, 22 techniniai darbuotojai. 4 darbuotojai mokiniams teikia maitinimo paslaugas.

**II. PAGRINDINIAI MOKYKLOS VEIKLOS REZULTATAI**

2013–2014 m. m. įstaigoje mokėsi 235 mokiniai. Kelti į aukštesnę klasę 1–3 klasių 76 mokiniai (100 proc.), 5–9 klasių – 120 mokinių (99,2 proc.), iš jų 2 mokiniai kelti su neigiamais įvertinimais (1,6 proc.). 1 mokinys liko kartoti kursą (0,8 proc.). 20 mokinių įteikti pradinio išsilavinimo pažymėjimai. 10 klasę baigė 19 mokinių. Lietuvių kalbos pasiekimų patikrinime dalyvavo 16 klasės mokinių. Pažangumas 100 proc. Matematikos pasiekimų patikrinime dalyvavo 16 mokinių. Pažangumas 94 proc. 3 mokiniai mokėsi pagal pritaikytas programas. Jie pasiekimų patikrinime nedalyvavo, nes buvo atleisti. 19 mokinių buvo įteikti pagrindinio išsilavinimo pažymėjimai. 18 mokinių sėkmingai tęsia mokslą profesinėse mokyklose.

2014–2015 m. m. mokykloje mokslo metus baigė 217 mokinių. Kelti į aukštesnę klasę 72 (100 proc.) 1–3 klasių mokiniai, 5–9 klasių – 107 mokiniai (100 proc.), iš jų 3 mokiniai kelti su neigiamais įvertinimais (2,8 proc.), 21 mokiniui (100 proc.) įteiktas pradinio išsilavinimo pažymėjimas. Mokslo metų pabaigoje 10 klasėse buvo 17 mokinių. Lietuvių kalbos pasiekimų patikrinime dalyvavo 17 mokinių. Pažangumas 94 proc. Matematikos pasiekimų patikrinime dalyvavo 17 mokinių. Pažangumas 82 proc. 15 mokinių buvo įteikti pagrindinio išsilavinimo pažymėjimai. Du mokiniai liko kartoti kursą.

Geri 2014 m., 2015 m. standartizuotų testų 4, 8 klasėse rezultatai. Nebuvo mokinių, kurie nepasiektų rašymo, skaitymo, gamtos ir socialinių mokslų patenkinamo lygio. Rašymo 8 klasėje aukštesnįjį ir pagrindinį lygį pasiekė 75 proc., istorijos – 96,2 proc. mokinių. Lyginant dviejų metų standartizuotų testų rezultatus, pastebėta, kad 8 klasėje pagerėjo skaitymo suvokimo rezultatai: pagrindinį lygį pasiekė 53,8 proc. , 23,1 proc. – aukštesnįjį lygį. 4 klasėje aukštesnįjį skaitymo lygį pasiekė 20 proc. , rašymo – 25 proc. , pasaulio pažinimo – 63,2 proc. mokinių. Visų tirtų pasiekimų lygis mokykloje yra aukštesnis už bendrą šalies mokinių bei didmiesčių mokyklų, gimnazijų, progimnazijų lygį.

2013–2014 m. m. vaikai saviraiškos poreikius galėjo tenkinti 20 programų neformaliojo švietimo užsiėmimuose. 1–4 klasėse buvo skirtos 8 neformaliojo švietimo valandos per savaitę (meniniams – 6 val., sportiniams ir sveikatos ugdymo – 2 val.). 5–10 klasėse – 13 valandų per savaitę (meniniams – 7 val., sportiniams – 4 val., sveikatos ugdymo – 2 val.). Bendrąsias pradinio ir pagrindinio ugdymo programas papildančioje neformaliojo švietimo programoje „Auk sveikas ir stiprus“ dalyvavo 88 proc. mokinių. Jie galėjo pasirinkti iš 11 siūlomų neformaliojo švietimo veiklų. Mokiniai aktyviai lankė sporto būrelius, dramos studijas, mokėsi sveikai gyventi. Organizuotos sporto ir sveikatinimo dienos. 2014–2015 m. m. neformaliojo švietimo valandos skirtos šioms mokinių pasirinktoms saviraiškos programoms: 1–4 klasėse – 8 valandos per savaitę (meniniams – 6 val., sportiniams ir sveikatos ugdymo – 2 val.); 5–10 klasėse – 13 valandų per savaitę (meniniams – 7 val., sportiniams – 4 val., sveikatos ugdymo – 2 val.). 2014–2015 m.m. sėkmingai buvo tęsiama Bendrąsias pradinio ir pagrindinio ugdymo programas papildanti neformaliojo švietimo programa „Auk sveikas ir stiprus“. Programoje dalyvavo 89 proc. mokinių. Jie rinkosi veiklą iš 10 siūlomų neformaliojo švietimo veiklų. Mokiniai lankė sveikatinimo būrelius. Šokėjai dalyvavo šokių konkurse-festivalyje „Augantys talentai 2015“.

2014 metais mokyklos mokiniai aktyviai dalyvavo miesto organizuotuose konkursuose ir olimpiadose. Nors mokinių skaičius nuolat mažėja, pasiekta puikių rezultatų: technologijų olimpiadoje mieste iškovota 1-oji vieta 7-8 klasių mokinių (mergaičių) grupėje, 7a klasės mokinė Motiejaus Valančiaus vardo mokinių publicistinių rašinių konkurse „Mažoji Lietuva. Ar tikrai ji maža?“ užėmė 1-ąją vietą, jaunieji istorikai miesto mokyklų konkurse „Senosios kalvystės tradicijos“ užėmė 2-ąją vietą, Klaipėdos miesto mokinių raiškiojo skaitymo konkurse (anglų k.) „Džiaugsmas būti kartu“ 7a klasės mokinys iškovojo 2-ąją vietą. Dailaus rašto konkurse„Žąsies plunksna“ 8a klasės mokinė mieste savo klasių grupėje užėmė 1-ąją vietą, 6a klasės mokinė – 2-ąją vietą, dailiausio ir tvarkingiausio sąsiuvinio konkurse mieste 8a klasės mokinė užėmė 2-ąją vietą. Mokiniai aktyviai dalyvavo įvairiose miesto mokinių konferencijose, kur skaitė pranešimus arba pristatė projektus: 7a klasės mokiniai Ievos Simonaitytės vardo miesto bibliotekoje vykusiame renginyje „Donelaitis kitaip“ pristatė pateiktis „Donelaičio epocha“. 6a klasės mokinė dalyvavo Klaipėdos miesto savivaldybės organizuotame projekte „Jūros vandens kokybės gerinimas“. Respublikinėje 6–10 klasių mokinių konferencijoje „Sveikas vaikas – sveika ateitis“ pranešimus skaitė 7a klasės mokiniai. 7a klasės mokinio recenzija 2014 m. išspausdinta kalendoriuje „Skaitymas: sėkmė ir džiaugsmas“. Viena mokinė dalyvavo šalies konkurse „Lietuvos tūkstantmečio vaikai“. Dalyvauta šalies virtualiose akcijose, konkursuose: „Kalbą kuriu AŠ“, „Linkėjimai Lietuvai“, „Švari kalba – švari galva“, „Savo mokykloje jaučiuosi gerai, nes...“. Mokiniai aktyviai dalyvauja miesto ir šalies sporto varžybose. Laimėtos prizinės vietos Lietuvos olimpinio festivalio mergaičių keturkovės zoninėse, LAF taurės varžybose. Turistiniame sąskrydyje Skomantuose „Baltijos pavasaris 2015 m.“ laimėta antroji vieta. Mokyklos mokinių komandos aktyviai dalyvavo „Ežiogolo“ futbolo varžybose, Danės krantinės mikrosprinte „Senamiesčio skulptūrų ralis“, miesto rudens krose. Sporto žaidynėse Mero taurei laimėti pagrindinių mokyklų grupėje iškovota 2-oji vieta.

2015 m. 7 klasės mokinė užėmė 1-ąją vietą mieste tikybos olimpiadoje. 8 klasės mokinė miesto dailaus rašto konkurse „Žąsies plunksna“ 8 klasių mokinių grupėje užėmė 2-ąją vietą, dailiausio ir tvarkingiausio sąsiuvinio konkurse 5–8 klasių grupėje – 1-ąją vietą, 7a klasės mokinė dailiausio ir tvarkingiausio sąsiuvinio konkurse 5–8 klasių grupėje užėmė 3-iąją vietą. Dailaus rašto konkurse „Rusiškai rašau gražiai ir taisyklingai“ – 2-oji vieta mieste. Matematikos konkurse „Kengūra“ 5 klasės mokinys šalyje pateko tarp 100 geriausiųjų penktokų ir užėmė 4 vietą Klaipėdoje. Miesto pasakininkų konkurse „Vieną kartą...“ 3a klasės mokinys tapo laureatu.

Šalies lietuvių kalbos konkurse „Švari kalba – švari galva“ 5 klasės mokinys pateko į 20-tuką Lietuvoje, lankėsi pas Prezidentę. Vaikų kūrybinės iniciatyvos fondo organizuotame konkurse „Tavo žvilgsnis“ diplomais apdovanoti 7-8 klasių mokiniai: už labai gerai atliktą vertimą iš rusų kalbos **–** 3 mokiniai, už labai gerai atliktą vertimą iš anglų kalbos – 3 mokiniai. 7 klasių mokinių istorijos konkurse „Protų mūšis“ gauta padėka, mokiniai pakviesti į priėmimą savivaldybėje. Respublikiniame edukaciniame „Olympis 2015“ lietuvių kalbos ir literatūros konkurse III laipsnio diplomus gavo 5 mokiniai, anglų k. – 2 mokiniai, biologijos – 2 mokiniai, istorijos – 1 mokinys. Už dalyvavimą piešinių konkurse „Nupieškime valstybės dieną pasitinkančią Klaipėdą“ gautas diplomas, pasirašytas Europos Parlamento narės Vilijos Blinkevičiūtės. Mokiniai dalyvavo respublikinėje mokinių konferencijoje „Augu sveikas ir saugus“ – 3-oji vieta. Dalyvauta šalies akcijose „Lietuvai ir man“, „Rašau Lietuvos vardą“, „Atmintis gyva, nes liudija“ ir kt.

Nacionalinė mokyklų vertinimo agentūra atliko mokyklos išorinį vertinimą, nustatė 10 stipriųjų ir 5 tobulintinus veiklos aspektus. Į juos atsižvelgta planuojant įstaigos veiklą bei mokyklos veiklos kokybės įsivertinimą.

2014 metais atliktas mokyklos veiklos kokybės įsivertinimas (giluminis auditas). Atsižvelgus į iškilusias problemas, mokyklos veiklos uždavinius ir tikslus, ankstesnių mokyklos veiklos kokybės įsivertinimo rezultatus, bendruomenės lūkesčius, buvo tirtos srities „Mokyklos kultūra“ temos „Etosas“, „Pažangos siekiai“ ir „Tvarka“. Atliekant mokyklos veiklos kokybės įsivertinimą, buvo naudojami IQESonline Lietuva instrumentai. Į įsivertinimo procesą įtraukti mokyklos bendruomenės nariai. Apklausti mokytojai, mokiniai ir jų tėvai. 97 proc. apklaustų pedagogų teigia, kad mokyklos aplinka yra saugi. 88 proc. mano, kad mokinių tėvai aktyviai dalyvauja mokyklos veikloje. 90 proc. mokytojų džiaugiasi tarpusavio santykiais su mokiniais. 93 proc. apklaustų tėvų teigiamai vertina mokyklos renginius, 88 proc. teigia, kad jų vaikams labai patinka mokytis būtent šitoje mokykloje, 82 proc. labai gerai vertina rūpinimąsi mokiniais. 79 proc. mokinių yra patenkinti, kad mokosi būtent šitoje mokykloje, nes mokytojai padeda siekti pažangos, pasako, ko iš mokinių tikimasi.

2015 m. buvo tirti srities „Ugdymas ir mokymasis“ temos „Bendrasis ugdymo organizavimas“, „Mokymo kokybė“, „Tėvų pedagoginis švietimas“ ir jų rodikliai. Jie įvertinti 3 lygiu. Nustatytos 5 aukščiausios ir 5 žemiausios vertės. Mokytojai aukščiausiai įvertino rodiklį 2.7 – mokytojai planuoja pamoką taip, kad į užduočių atlikimą būtų įtraukti visi klasės mokiniai. Mokiniai aukščiausiai įvertino rodiklį 1.5 – jei ko nors per pamoką nesuprantu, aš galiu paklausti savo mokytojų. Mokinių tėvai aukščiausiai įvertino rodiklį 3.2 – tarpdalykiniai mokyklos projektai ir renginiai padeda jūsų vaikui atskleisti gebėjimus ir polinkius. Nustatyta, kad daugiau dėmesio būtina skirti mokymo diferencijavimui.

**III. MOKYKLOS MATERIALINIS APRŪPINIMAS**

Mokykla valdo patikėjimo teise perduotą Klaipėdos miesto savivaldybės turtą, esantį Mokyklos g. 3, Klaipėda. Sklypo plotas – 16382 m2, patalpų bendras plotas – 6297,85 m2. Sumažėjus mokinių skaičiui, mokykla, vadovaudamasi Klaipėdos miesto savivaldybės tarybos 2013 m. kovo 28 d. sprendimu Nr. T2-72, perdavė 1700,94 m2 patalpų valdyti, naudoti ir disponuoti Klaipėdos miesto savivaldybei.

Mokykloje 2001 m. atlikta dalinė renovacija: pakeisti langai (išskyrus sporto salės, laiptinių), pakeista naujo priestato koridorių ir 50 proc. kabinetų grindų danga. Klasėse 90 proc. sutvarkytas apšvietimas. 2008 m. suremontuota valgykla, renovuoti sanitariniai mazgai. Ugdymui naudojamų patalpų pakanka. Mokyklos veikla finansuojama iš savivaldybės biudžeto lėšų ir valstybės specialiosios tikslinės dotacijos, iš gyventojų 2 proc. pajamų mokesčio, patalpų nuomos lėšų bei įvairių fondų lėšų vykdant projektus. Įstaigos finansavimas nepakankamas. Trūksta Mokinio krepšelio lėšų darbuotojų atlyginimams, todėl pedagoginiams darbuotojams nustatytas minimalus darbo užmokesčio koeficientas. 2014–2015 m. m. sumažinome po 0,5 direktoriaus pavaduotojo ugdymui, psichologo ir bibliotekininko etato. Mokykloje nusidėvėję mokykliniai baldai, trūksta modernių informacinių technologijų. Jų įsigijimui naudojame gyventojų paramos lėšas. Aplinkos gerinimui skiriame patalpų nuomos bei paramos lėšas. MTP projekto lėšomis modernizuoti specialiojo pedagogo, logopedo, psichologo, socialinio pedagogo kabinetai. Įsigyta įvairių prekių projekto „Bendrojo lavinimo mokyklų modernizavimas“ lėšomis. 2014 m. modernizuotas chemijos kabinetas. Nupirkti laboratoriniai suolai su kriauklėmis, prijungtas vandentiekis ir kanalizacija. Tam panaudota 3274 Eur SB lėšų. Mokinių rūbinių remontui išleista 283 Eur 2 proc. gyventojų paramos lėšų.

Tačiau įstaigos materialinė bazė dar neatitinka šiuolaikinių reikalavimų. 2014 m. atlikus pastatų kasmetinę apžiūrą nustatyta, kad nusidėvėjęs pastato fasadas praleidžia šaltį. Pasenę santechnikos, kanalizacijos vamzdynai, centrinė šildymo sistema, elektros instaliacija, įvadinis kabelis. Klaipėdos visuomenės sveikatos centras patikrinimo metu nustatė, kad aptupėjusios mokyklos laiptų pakopos, per platūs laiptų turėklų vertikalūs bekliūčiai tarpai – neužtikrinamas mokinių saugumas. Būtina pakeisti 7 avarinių išėjimų duris, 5 laiptinių bei sporto salės koridoriaus langus, kai kurių kabinetų grindų dangą, apšiltinti pastato stogą ir sienas. VadovaujantisKlaipėdos visuomenės sveikatos centro 2013 m. spalio 10 d. Nr. K3-428 pateiktomis akto išvadomis ir nurodymais, mokykla turi renovuoti mokyklos laiptų pakopas (pažeidimas HN 21:2011 52 p.).

**IV. STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| 1. Bendroji rūpinimosi mokiniais politika | 1. Mokykloje trūksta modernių edukacinių erdvių ir priemonių |
| 2. Planavimo procese dalyvauja visi pedagoginiai darbuotojai | 2. Ugdant bendrąsias kompetencijas per mažai taikomi inovatyvūs metodai |
| 3. Integruotų mokyklinių projektų organizavimas ir dalyvavimas juose | 3. Nepakankamas mokyklos finansavimas |
| 4. Sistemingas veiklos kokybės įsivertinimas | 4. Dauguma mokinių tėvų nėra aktyvūs mokyklos ugdymo proceso dalyviai |
| **Galimybės** | **Grėsmės** |
| 1. Lėšų gavimas dalyvaujant finansuojamuose projektuose | 1. Mažėjantis mokinių skaičius mokykloje ir mokytojų darbo krūvis |
| 2. Išnaudoti dalykinių ir tarpdalykinių projektų, metodų ir IKT teikiamas galimybes | 2. Gaunamų paramos lėšų mažėjimas dėl blogėjančios gyventojų materialinės padėties ir bedarbystės |
| 3. Ieškoti rėmėjų lėšų mokyklos materialinei bazei turtinti | 3. Dėl nepakankamo mokyklos finansavimo sumažės galimybės turtinti ir atnaujinti mokyklos materialinę bazę |
| 4. Plačiau įtraukti mokinių tėvus į mokyklos veiklos organizavimą | 4. Pasyvus tėvų dalyvavimas, sprendžiant vaikų ugdymosi problemas |

**V. VIZIJA IR MISIJA**

VIZIJA

Mokykloje siekiama:

Įgyvendinti valstybinę švietimo politiką;

Tapti modernia sporto ir sveikatinimo mokykla, kurioje dirba kvalifikuoti pedagogai kartu su mokinių tėvais siekiantys paruošti mokinį gyvenimui;

Puoselėti asmens, jo sąžinės ir minties laisvę, solidarumą, toleranciją.

MISIJA

Ugdyti laisvą, dorą, savarankišką, pilietiškai brandų, sveiką žmogų, pasirengusį gyventi modernioje informacinėje visuomenėje, turintį tvirtus etnokultūros pagrindus;

Suteikti bendrojo išsilavinimo standartus atitinkančias žinias, išugdyti bendrąsias kompetencijas, skirti ugdymui palankią sociokultūrinę aplinką;

Rūpintis tautos istorijos, tradicijų, kultūros puoselėjimu.

**VI. VEIKLOS STRATEGIJA**

2016–2018 metų strateginis tikslas – užtikrinti mokiniams aukštą švietimo paslaugų kokybę ir prieinamumą.

Siekiant mokyklos vizijos, įgyvendinami šie tikslai, uždaviniai ir priemonės (žr. priedą). Tikslo įgyvendinimo pažanga matuojama pagal 1 lentelėje pateikiamus rezultato kriterijus.

**Tikslo pažangos matavimo rezultato kriterijai** 1 lentelė

|  |  |  |  |  |
| --- | --- | --- | --- | --- |
| **Rezultato vertinimo kriterijaus pavadinimas ir mato vienetas** | **2015 m. rezultatas** | **Numatomi rezultatai** | | |
| **2016 m.** | **2017 m.** | **2018 m.** |
| 1. Vykdomos ugdymo programos atitinka Klaipėdos miesto gyventojų poreikius, procentais | 100 | 100 | 100 | 100 |
| 2. Vykdomos neformaliojo švietimo programos atitinka mokyklos mokinių poreikius, procentais | 90 | 95 | 100 | 100 |
| 3. Darbuotojų pareigybių skaičius neviršija nustatyto didžiausio leistino pareigybių skaičiaus, procentais | 100 | 100 | 100 | 100 |
| 4. Darbuotojų profesinis tobulėjimas vykdomas nuosekliai ir planingai, procentais | 100 | 100 | 100 | 100 |
| 5. Teikiama švietimo, socialinė pagalba vaikams atitinka teisės aktų nustatytus reikalavimus, procentais | 95 | 95 | 100 | 100 |
| 6. Užtikrinama saugi ir sveika ugdymo aplinka, procentais | 85 | 90 | 95 | 100 |
| 7. Įvykdomi teisės aktų nustatyti higienos reikalavimai, procentais | 85 | 90 | 95 | 100 |
| 8. Vaikų maitinimo paslaugos atitinka teisės aktų nustatytus reikalavimus, procentais | 95 | 100 | 100 | 100 |

Lėšų poreikis numatytoms primonėms įgyvendinti pateikiamas 2 lentelėje.

2 lentelė

**Lėšų poreikis ir numatomi finansavimo šaltiniai**

|  |  |  |  |  |  |
| --- | --- | --- | --- | --- | --- |
| **Ekonominės klasifikacijos grupės** | **Asigna-vimai 2015-iesiems metams** | **Lėšų poreikis 2016-iesiems metams** | **2016-ųjų maksi-malių asigna-vimų planas** | **Projektas 2017-iesiems metams** | **Projektas 2018-iesiems metams** |
|
|
|
| **1. LĖŠŲ POREIKIS, IŠ VISO:** | **468618** | **483763** |  | **483763** | **483763** |
| **1.1. išlaidoms** | 468097 | **483763** |  | **483763** | **483763** |
| 1.1.1. iš jų darbo užmokesčiui | 312382 | 304776 |  | 304776 | 304776 |
| **1.2. turtui įsigyti ir finansiniams įsipareigojimams vykdyti** | 521 |  |  |  |  |
| **2. FINANSAVIMO ŠALTINIAI:** | **468618** | **483763** |  | **483763** | **483763** |
| **2.1. SAVIVALDYBĖS LĖŠOS, IŠ VISO:** | **467618** | **482763** |  | **482763** | **482763** |
| **2.1.1. Savivaldybės biudžetas, iš jo:** | **467618** | **482763** |  | **482763** | **482763** |
| 2.1.1.1. Savivaldybės biudžeto lėšos **SB** | 122319 | 123579 |  | 123579 | 123579 |
| 2.1.1.2. Specialiosios programos lėšos (pajamos už atsitiktines paslaugas) **SB(SP)** | 22011 | 65400 |  | 65400 | 65400 |
| 2.1.1.3. Specialiosios programos lėšos (pajamos už atsitiktines paslaugas) **SB(SPN)** | 290 | 700 |  | 700 | 700 |
| 2.1.1.4. Valstybės biudžeto specialiosios tikslinės dotacijos lėšos **SB(VB)** | 322998 | 293084 |  | 293084 | 293084 |
| 2.1.1.5. Valstybės ir savivaldybės biudžeto tarpusavio atsiskaitymų lėšos **MK(K)** |  |  |  |  |  |
| 2.1.1.6. Gautinos lėšos iš kitų savivaldybių už atvykusius mokinius **SB(MK)** |  |  |  |  |  |
| **2.2. KITI ŠALTINIAI, IŠ VISO:** | 1000 | 1000 |  | 1000 | 1000 |
| 2.2.1. Kiti finansavimo šaltiniai **Kt.** | 1000 | 1000 |  | 1000 | 1000 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos „Saulėtekio“ pagrindinės mokyklos direktoriaus 2015 m. lapkričio 24 d. d. įsakymo Nr. V1-77

**KLAIPĖDOS „SAULĖTEKIO“ PAGRINDINĖS MOKYKLOS 2016–2018 METŲ TIKSLŲ, UŽDAVINIŲ, PRIEMONIŲ, PRODUKTO VERTINIMO KRITERIJŲ SUVESTINĖ**

| **Tikslas** | **Uždavinys** | **Priemonės pavadinimas** | **Atsakingas asmuo** | **Produkto vertinimo kriterijus** | | | |
| --- | --- | --- | --- | --- | --- | --- | --- |
| **Pavadinimas, mato vnt.** | **Planuojama reikšmė** | | |
| **2016 m.** | **2017 m.** | **2018 m.** |
| 1. Užtikrinti ugdymo programų įvairovę | 1.1. Sudaryti sąlygas ugdyti vaikus pagal priešmokyklinio, bendrojo ugdymo ir individualizuotas programas | 1.1.1. Veiklos organizavimas | Birutė Bartašiūtė | 1.Mokinių skaičius, vnt.  2. Pedagoginių darbuotojų etatų skaičius, vnt. | 240  29 | 270  30 | 280  31 |
| 1.2. Sukurti saugią aplinką | 1.2.1. Ugdymo aplinkos užtikrinimas | Gražina Urbonienė | 1.Nepedagoginių darbuotojų etatų skaičius, vnt.  2. Darbuotojų pareigybių skaičius atitinka savivaldybės tarybos nustatytus reikalavimus | 20  100 proc. | 20  100 proc. | 20  100 proc. |
| 2. Vykdyti priemones, turinčias netiesioginės įtakos kokybiškam ugdymo procesui | 2.1. Teikti papildomas (apmokamas) paslaugas | 2.1.1. Mokinių maitinimas | Magdė Rutavičienė | 1.Valgyklos darbuotojų etatų skaičius, vnt.  2. Maitinimo paslaugos atitinka teisės aktų nustatytus reikalavimus | 4  100 proc. | 4  100 proc. | 4  100 proc. |
| 2.2. Sudaryti sąlygas švietimo paslaugų prieinamumui | 2.2.1. Mokinių važiavimo išlaidų kompensavimas | Irena Valužienė | Kompensuojamos mokinių važiavimo į mokyklą išlaidos teisės aktų nustatyta tvarka | 100 proc. | 100 proc. | 100 proc. |
| 2.3. Modernizuoti ugdymo aplinką | 2.3.1. Patalpų suteikimo paslauga | Gražina Urbonienė | Patalpų skaičius, proc. | 90 proc. | 100 proc. | 100 proc. |
|  | 2.3.2. Paramos lėšų paieška | Birutė Bartašiūtė | Pajamos teisės aktų nustatyta tvarka, proc. | 90 proc. | 95 proc. | 100 proc. |
| 3. Gerinti įstaigos materialinę bazę bei užtikrinti saugią ugdymo aplinką | 3.1. Pritaikyti patalpas švietimo reikmėms | 3.1.1. Mokyklos paruošimas naujiems mokslo metams | Gražina Urbonienė | Mokyklos aplinka atitinka higienos normą HN21:2011 | 95 proc. | 100 proc. | 100 proc. |
| 3.1.2. Restauruoti mokyklos laiptinių laiptų pakopas ir bekliūčius turėklų tarpus | Gražina Urbonienė | Mokyklos aplinka atitinka higienos normą HN21:2011 | 85 proc. | 95 proc. | 100 proc. |
| 3.1.3. Paruošti patalpas 2 priešmokyklinio ugdymo grupėms | Gražina Urbonienė | Mokyklos aplinka atitinka higienos normą HN21:2011 | 100 proc. | - | - |
| 3.1.4. Pakeisti lauko avarinių išėjimų duris ir senus medinius langus | Gražina Urbonienė | Mokyklos aplinka atitinka higienos normą HN21:2011 | 90 proc. | 95proc. | 100 proc. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos ,,Saulėtekio” pagrindinės mokyklos direktorė Birutė Bartašiūtė